cyanic-selkie/wikianc huggingface dataset:
อัลเบอริช
ในผลงานของวากเนอร์ อัลเบอริชเป็นผู้ปกครองคนแคระเผ่านีเบอลุง และเป็นตัวร้ายในอุปรากร ขุมทองแม่น้ำไรน์ (Das Rheingold) อันเป็นภาคนำในจำนวนสี่ภาค ซึ่งในภาคดังกล่าว อัลเบอริชถูกนางอัปสรแม่น้ำไรน์ดูถูก เขาจึงขโมยทองคำวิเศษจากโลกบาดาลก้นแม่น้ำไรน์ และใช้มันสร้างเป็นแหวนวิเศษที่มีอำนาจครองพิภพ ต่อมาเขาถูกจอมเทพโวทันหลอกด้วยอุบายและถูกชิงแหวนไป เขาจึงสาปแหวนว่าใครก็ตามที่สวมแหวนนี้ จะมีจุดจบโดนแย่งแหวนและถูกฆ่า
ตำบลซาง
ซาง เป็นตำบลในอำเภอเซกา จังหวัดบึงกาฬ ใน พ.ศ. 2563 ตำบลนี้มีประชากร 8,883 คน โดยแบ่งออกเป็น 13 หมู่บ้าน
เขตการปกครอง
ตำบลซางแบ่งออกเป็น 13 หมู่บ้าน ดังนี้
ยุทธการที่รอตเทอร์ดาม
ยุทธการที่รอตเทอร์ดาม เป็นเหตุการณ์การสู้รบของสงครามโลกครั้งที่สองในช่วงยุทธการที่เนเธอร์แลนด์.การสู้รบได้เกิดขึ้นในช่วงระหว่างวันที่ 10-14 พฤษภาคม ค.ศ. 1940 เป็นความพยายามของเยอรมันในการยึดเมืองของเนเธอร์แลนด์ ได้จบลงด้วยชัยชนะของเยอรมนีในภายหลังจากการทิ้งระเบิดแบบสายฟ้าแลบที่รอตเทอร์ดาม(Rotterdam Blitz).
แม่น้ำเอมส์
แม่น้ำเอมส์ (Ems; Eems) เป็นแม่น้ำทางตะวันตกเฉียงเหนือของประเทศเยอรมนีและทางตะวันออกเฉียงเหนือของประเทศเนเธอร์แลนด์ ต้นน้ำอยู่ทางตะวันออกเฉียงเหนือของรัฐนอร์ทไรน์-เวสต์ฟาเลีย ไหลผ่านรัฐโลว์เออร์แซกโซนี ไหลลงทะเลวอดเดน (Wadden Sea) ส่วนหนึ่งของทะเลเหนือ แม่น้ำมีความยาว 371 กม. บริเวณปากแม่น้ำเป็นชะวากทะเลกว้างใหญ่ แม่น้ำสายนี้ใช้เดินทางติดต่อกับภูมิภาครูร์ได้ด้วยระบบคลองดอร์ทมุนท์-เอมส์
นมพิจิตร
อ้างอิง
<br\>
เขาโคโมจิ
เขาโคโมจิ (子持山 (Komochi-yama)) เป็นภูเขาไฟในจังหวัดกุมมะ ประเทศญี่ปุ่น มีความสูง 1,296 เมตร (4,252 ฟุต) และมีความสูงสัมพัทธ์อยู่ที่ 590 เมตร (1,936 ฟุต)
โตโยต้า ลีกคัพ 2563–64
โตโยต้า ลีกคัพ 2563–64 เป็นการแข่งขันฟุตบอลไทยลีกคัพ ซึ่งเป็นการแข่งขันฟุตบอลถ้วยอาชีพระดับรองจากไทยเอฟเอคัพ ซึ่งจัดการแข่งขันโดยสมาคมฟุตบอลแห่งประเทศไทย ร่วมกับบริษัทไทยพรีเมียร์ลีกและการกีฬาแห่งประเทศไทย โดยมีผู้สนับสนุนหลักได้แก่บริษัทโตโยต้า มอเตอร์ (ประเทศไทย) จำกัด
การแข่งขันจะเริ่มขึ้นในวันที่ 22 กุมภาพันธ์ 2563 โดยเป็นการแข่งขันรอบคัดเลือกสโมสรจากไทยลีก 3 และไทยลีก 4
เมื่อวันที่ 5 สิงหาคม 2563, สมาคมฟุตบอลแห่งประเทศไทย ได้ตัดสินใจยกเลิกลีกคัพ 2563-64 เนื่องจาก โควิด-19 และผู้สนับสนุนหลัก โตโยต้า ถึงการยกเลิกผู้สนับสนุนของทัวร์นาเมนต์ลีกคัพด้วยเหตุผลของผลกระทบทางเศรษฐกิจ.
ระบบการแข่งขัน
การแข่งขันในโตโยต้า ลีกคัพ 2563 จะใช้ระบบแพ้คัดออก หากผลการแข่งขันเสมอกันจะใช้ต่อเวลาพิเศษ และดวลลูกโทษตัดสินถ้ายังมีผลเสมอกัน
รอบคัดเลือก
ในรอบคัดเลือกมีสโมสรสมัครเข้าแข่งขันจำนวน 51 สโมสร ได้แก่สโมสรจากไทยลีก 3 จำนวน 18 สโมสร และจากไทยลีก 4 จำนวน 33 สโมสร โดยการแข่งขันในรอบคัดเลือกจะแบ่งทีมออกตามภูมิภาคในลักษณะเดียวกับการแข่งขันไทยลีก 4 และจะคัดเลือกจาก 49 สโมสรให้เหลือ 14 สโมสรเพื่อเข้าแข่งขันกับสโมสรจากไทยลีก 2 ในรอบเพลย์ออฟต่อไป การจับสลากประกบคู่จัดขึ้นเมื่อวันที่ 6 กุมภาพันธ์ 2563 ที่ห้องออดิทอเรียม ชั้น 4 อาคารเฉลิมพระเกียรติ 7 รอบพระชนมพรรษา การกีฬาแห่งประเทศไทย การแข่งขันในรอบแรกมีขึ้นในวันที่ 22 กุมภาพันธ์ 2563
รอบสอง
การแข่งขันในรอบคัดเลือกรอบสองมีขึ้นในวันที่ 21 มีนาคม 2563
ข่อยดำ
อ้างอิง
<br\>
ถั่วขาว (ไม้ยืนต้น)
ถั่วขาว หรือประสักขาว โปรย โปรง เป็นไม้ยืนต้นในวงศ์ Rhizophoraceae เปลือกต้นสีน้ำตาลอมดำ มีรอยแตกตามแนวยาวของลำต้น ลำต้นส่วนล่างเป็นพูพอนแต่ไม่มาก มีรากหายใจเป็นรูปเข่า ใบเป็นใบเดี่ยว ผิวใบมันเรียบ สีเขียว ท้องใบเขียวออกเหลือง ดอกเป็นดอกช่อออกที่ง่ามใบใกล้ปลายกิ่ง วงกลีบเลี้ยงเป็นรูประฆัง ปลายแตกเป็นแฉก กลีบดอกสีขาว ผลเป็นผลเดี่ยว สีเขียวอมเหลือง มีกลีบเลี้ยงหุ้ม งอกออกมาเป็นฝักกระบอกยาว สีเขียว พอแก่เป็นสีน้ำตาล ปลายแหลม
เนื้อไม้ใช้ในการก่อสร้าง ผลขูดเอาผิวออกนำไปนึ่งแล้วคลุกกับมะพร้าวและเกลือ ใช้เป็นขนม
ยุทธการที่เซลันด์
ยุทธการที่เซลันด์เกิดขึ้นในบนแนวรบด้านตะวันตกในช่วงแรกของการโจมตีของเยอรมันที่ฝรั่งเศสและกลุ่มประเทศแผ่นดินต่ำในช่วงสงครามโลกครั้งที่สอง.หน่วยทหารของดัตช์และฝรั่งเศสหลายหน่วยได้พยายามที่จะต้านการโจมตีของเยอรมันโดยการป้องกันจังหวัดเซลันด์ของเนเธอร์แลนด์ การสู้รบได้กินเวลาไปแปดวันและเป็นความพ่ายแพ้ที่น่าอดสูสำหรับกองกำลังฝรั่งเศสและดัตช์ในการปกป้องจังหวัด.
ยุทธการที่อานูว์
ยุทธการที่อานูว์ เป็นการสู้รบกันของสงครามโลกครั้งที่สองในช่วงยุทธการที่เบลเยียมซึ่งเกิดขึ้นในช่วงระหว่างวันที่ 12 และ 14 พฤษภาคม ค.ศ. 1940 ที่อานูว์ในประเทศเบลเยียม มันเป็นการต่อสู้ของรถถังที่ใหญ่ที่สุดในช่วงการทัพ นอกจากนี้ยังมีการปะทะกันครั้งใหญ่ที่สุดของรถถังในประวัติศาสตร์ยานรบหุ้มเกราะสงครามในช่วงเวลานั้น
วัตถุประสงค์หลักของเยอรมันคือตรึงกำลังที่แข็งแกร่งที่สุดของกองทัพที่ 1 ของฝรั่งเศสและกักตัวไว้ให้ห่างจากการโจมตีหลักของเยอรมันโดยกองทัพกลุ่มเอที่ได้เคลื่อนที่ผ่านป่าอาร์แดน ตามแผนปฏิบัติการของเยอรมันที่ชื่อว่า Fall Gelb (กรณีสีเหลือง), โดยนายพล เอริช ฟ็อน มันชไตน์ เยอรมันได้เริ่มเคลื่อนที่ออกจากอาร์แดนที่ได้ถูกกำหนดไว้จากวันที่ 15 พฤษภาคม เป็นเวลาห้าวันภายหลังจากเยอรมันโจมตีรุกรานเนเธอร์แลนด์และเบลเยียม การถ่วงเวลาเพื่อล่อลวงให้ฝ่ายสัมพันธมิตรหลงเชื่อว่าการโจมตีหลักที่กำลังจะเกิดขึ้น เช่น แผนการชลีฟเฟิน (Schlieffen Plan)ในสงครามโลกครั้งที่หนึ่ง คือการผ่านจากเบลเยียมแล้วเคลื่อนที่ลงไปเข้าสู่ฝรั่งเศส เมื่อกองทัพฝ่ายสัมพันธมิตรได้บุกเข้าสู่เบลเยียมตามแผนการดีล (Dyle Plan) หรือ แผนดี พวกเขาจะถูกตึงกำลังโดยปฏิบัติการรุกรานเยอรมันในตะวันออกของเบลเยียมที่อานูว์และฌ็องบลู ซึ่งปีกด้านข้างของกองทัพที่ 1 ของฝรั่งเศสได้เปิดออก เยอรมันสามารถผลักดันไปยังช่องแคบอังกฤษซึ่งจะทำการปิดล้อมและทำลายล้างกองทัพฝ่ายสัมพันธมิตร. สำหรับฝรั่งเศส แผนการในเบลเยียมคือการเตรียมความพร้อมสำหรับการป้องกันที่ฌ็องบลูอยู่ห่างประมาณ 34 กิโลเมตร์ (21 ไมล์)ทางทิศตะวันตกของอานูว์ ฝรั่งเศสได้ส่งสองกองพลยานเกราะไปข้างหน้า เพื่อดำเนินการถ่วงเวลาในการบุกของกองทัพเยอรมันและให้เวลาที่เหลือของกองทัพที่ 1 เพื่อขุดหลุมที่ฌ็องบลู
เยอรมันได้มาถึงพื้นที่อานูว์เพียงสองวันหลังการเริ่มรุกรานเบลเยียม แต่ฝรั่งเศสก็ต้องพบกับความพ่ายแพ้จากการโจมตีหลายครั้งของเยอรมันและย้อมกลับมายึดฌ็องบลูตามที่แผนได้วางเอาไว้ เยอรมันได้ประสบผลสำเร็จในการตรึงกำลังกองทัพฝ่ายสัมพันธมิตรที่ใหญ่ที่สุด ซึ่งอาจมีส่วนรวมในยุทธการที่ซีดาน (Battle of Sedan) การโจมตีผ่านอาร์แดน เยอรมันได้ล้มเหลวในการกวาดล้างกองทัพที่ 1 ฝรั่งเศสที่อานูว์ แม้จะก่อให้เกิดความสูญเสียไปมากแล้วก็ตาม
ฝรั่งเศสได้เคยประสบความสำเร็จอีกครั้งทางยุทธศาสร์ที่การรบที่ฌ็องบลู ตั้งแต่วันที่ 14-15 พฤษภาคม ในช่วงภายหลังในการรบ แม้ว่าจะได้รับความเสียหายอย่างร้ายแรง กองทัพที่ 1 ฝรั่งเศสสามารถล่าถอยไปที่ลีล ความล่าช้าของเยอรมันในการปิดล้อมที่ลีลและเป็นประโยชน์ในการเริ่มปฏิบัติการลงเรือของทหารจากกองกำลังรบต่างประเทศบริติช (British Expeditionary Forces หรือ B.E.F.),ทหารฝรั่งเศสและเบลเยียมในการอพยพเดิงแกร์ก
สารัตถปกาสินี
สารัตถปกาสินี คือคัมภีร์อรรถกถา อธิบายและชี้แจงเนื้อความในพระสุตตันตปิฎก หมวดสังยุตตนิกาย โดยจัดทำคำอธิบายตามที่แบ่งตามวรรคต่างๆ ในหมวดย่อยของสังยุตตนิกาย กล่าวคือ สคาถวรรค, นิทานวรรค, ขันธวารวรรค, สฬายตนวรรค และมหาวารวรรค
ผู้แต่ง
สารัตถปกาสินี เป็นผลงานของพระพุทธโฆษาจารย์ หรือพระพุทธโฆสะ มหาเถระปราชญ์สำคัญชาวชมพูทวีป ซึ่งเดินทางไปยังเกาะลังกาด้วยความประสงค์จะแปลอรรถกถาพระไตรปิฎกภาษาสิงหลในลังกาทวีปกลับเป็นภาษามคธ ในเวลาต่อมาพระพุทธโฆสะได้แต่งตามคำอาราธนาของพระโชติปาลเถระ ซึ่งเคยอยู่ร่วมสำนักกันที่กัญจิปุระทางตอนใต้ของอินเดีย เมื่อใกล้จะถึง พ.ศ. 1,000 โดยอาศัยอรรถกถาภาษาสิงหลชื่อมหาอรรถกถา
เนื้อหา
คัมภีร์สารัตถปกาสินีนี้ พระอรรถกถาจารย์ให้คำอธิบายเนื้อหาในสังยุตตนิกาย ทั้งในด้านหลักธรรม และในด้านภาษาศาสตร์ เช่นในอรรถกถาปาเถยยสูตา แสดงถึงลักษณะของการอธิบายคำศัพท์ที่สำคัญ และความหมายนัยยะต่างๆ ของศัพท์นั้นๆ ความว่า "บทว่า ศรัทธาย่อมรวบรวมไว้ซึ่งสะเบียง อธิบายว่า บุคคลยังศรัทธาให้เกิดขึ้นแล้ว ย่อมให้ทาน ย่อมรักษาศีล ย่อมทำอุโบสถกรรมด้วยเหตุนี้แหละ พระผู้มีพระภาคเจ้า จึงตรัสว่า ศรัทธาย่อมรวบรวมไว้ซึ่งสะเบียง ดังนี้ บทว่า สิริ ได้แก่ ความเป็นใหญ่ บทว่า  อาสโย  ได้แก่เป็นที่อาศัย จริงอยู่  โภคะทั้งหลายย่อมมาจากทางบกบ้าง ทางน้ำบ้างมุ่งหน้าเฉพาะผู้เป็นใหญ่เท่านั้น ด้วยเหตุนั้น พระผู้มีพระภาคเจ้าจึงตรัสว่าสิริเป็นที่มานอนแห่งโภคทรัพย์  ดังนี้ บทว่า ปริกสฺสติ  ได้แก่ ย่อมฉุดคร่าไป" ดังนี้
ตัวอย่างที่เด่นชัดของการอธิบายหลักธรรม เช่น การขยายความคำว่า "พุทธะ" ว่ามีอยู่ ประเภท คือ สัพพัญญูพุทธะ ปัจเจกพุทธะ จตุสัจจพุทธะ และสุตพุทธะ ดังปรากฏในอรรถกถาอัปปฏิวัทิตสูตร ว่า " ในพุทธะเหล่านั้น ผู้บำเพ็ญบารมี 30 ทัศ แล้วบรรลุพระสัมมาสัมโพธิ ชื่อว่า พระสัพพัญญูพุทธะ ผู้บำเพ็ญบารมีสิ้น  ๒  อสงไขยยิ่งด้วยแสนกัป จึงบรรลุด้วยตนเอง ชื่อว่า พระปัจเจกพุทธะ พระขีณาสพผู้สิ้นอาสวะโดยไม่เหลือ ชื่อว่า จตุสัจจพุทธะ ผู้เป็นพหูสูต ชื่อว่า สุตพุทธะ" นอกจากนี้ ยังปรากฏตัวอย่างในอรรถกถาทุติยอัปปมาทสูตร ได้มีการอธิบายอริยมรรคมีองค์ 8 และลักษณะของมรรค
ทั้งนี้ พระอรรถกถาจารย์ยังได้ยกชาดกและนิทานมาประกอบการอธิบายพระสูตรและเนื้อความในสังยุตตนิกายไว้อย่างน่าสนใจ เช่นในอรรถกถาสัพภิสูตร ได้มีการยกเรื่องอำนาจและผลของการรักษาของศีลว่า มีบุรุษผู้นึกถึงศีลของตนในยามประสบกับภยันตรายจากคลื่นยักษ์ซัดจนเรือเจียนล่ม เมื่อผู้คนบนเรือเห็นชายผู้นั้นไม่หวั่นไหว จึงไต่ถาม ทราบความว่าเขาตั้งมั่นในศีลดีแล้ว จึงไม่มีความหวาดกลัว ชนทั้ง 700 คน บนเรือจึงขอรับศีลตามลำดับ จนกระทั่งน้ำท่วมเรือจนจมตายหมดทั้งลำ แต่ด้วยความที่รับศีล 5 เป็นสรณะแล้ว ชนทั้งหมดจึงไปบังเกิดในสวรรค์ชั้นดาวดึงส์ "เพราะอาศัยศีลอันตนรับเอาในเวลาใกล้ตาย" เป็นต้น
นอกจากจะอธิบายธรรม และคำศัพท์ในพระสูตรแห่งสังยุตตนิกายทั้งหมดแล้ว คัมภีร์สารัตถปกาสินียังให้ความรู้ด้านอื่นๆ อันเกี่ยวเนื่องกับเนื้อหาในสังยุตตนิกาย เช่น การอธิบายขนบธรรมเนียม วัฒนธรรมของอินเดียโบราณ ที่เป็นบริบทแวดล้อมในยุคพุทธกาล เช่นการอธิบายพระเวท 5 คัมภีร์ซึ่งเป็นคัมภีร์สำคัญของศาสนาพราหมณ์ คือ ฤคเวท ยชุรเวท สามเวท อถรรพเวทและอิติหาสะ
ตัวบทคัมภีร์
สารตฺถปกาสินี (บาลี)
สารตฺถปกาสินี ๑
สารตฺถปกาสินี ๒
สารตฺถปกาสินี ๓
แนวคิดหลังยุคนวนิยม
แนวคิดหลังยุคนวนิยม (Postmodernism) บางทีใช้คำว่าหลังสมัยใหม่ หรือแนวคิดหลังสมัยใหม่ เป็นแนวคิดทางการเมือง ปรัชญา วัฒนธรรม สังคม ดนตรี และอื่น ๆ ที่ก่อตัวขึ้นโดยมีมุมมองที่ต่างออกไปจากมุมมองทางความคิดแบบเดิม ๆ ของโลก ไม่ว่าจะแนวคิดลัทธิก่อนสมัยใหม่ หรือแนวคิดลัทธิสมัยใหม่ แนวคิดหลังสมัยใหม่ถูกจัดเข้ารวมกับทฤษฎีแนววิพากษ์ (Critical Theory/Critical Scholar)
การกำเนิดของแนวคิดหลังสมัยใหม่
ในช่วงปลายสมัยใหม่ของภูมิปัญญาตะวันตก มีความคิดว่าทุกสิ่งทุกอย่างถูกสร้างขึ้นเพื่อความทันสมัย บางครั้งก็เรียกรวมๆว่าความคิดแบบสมัยใหม่นิยม (modernism)   กล่าวได้ว่าความคิดทันสมัยมีรากเหง้ามาจากทฤษฎีความคิดในยุคภูมิปัญญา (enlightenment)  นักคิด นักปรัชญาการเมืองในยุคสมัยใหม่แข่งขันกันนำเสนอวิสัยทัศน์ที่เกี่ยวกับชีวิตที่ดี สังคมที่ดี ที่สำคัญคือ แนวคิดเสรีนิยม (liberalism) ที่เห็นว่าปัจเจกบุคคลต้องสละประโยชน์ส่วนตัว หาทางสร้างระบบการเมืองเสรีประชาธิปไตยขึ้นมารองรับ กับแนวคิดมาร์กซิสม์ ที่ต่างต้องการสร้างโลกใหม่ที่ไม่ตกอยู่ภายใต้การขูดรีดจากระบบทุนนิยม ความคิดในยุคสมัยใหม่กล่าวได้ว่ามีศรัทธาแรงกล้าต่อความก้าวหน้า (idea of progress) การที่สังคมมีหลักพื้นฐานอันประกอบด้วยสัจจะ ค่านิยมหลัก และความเชื่อมั่นเรื่องสังคมก้าวหน้ารวมเรียกกันว่าแนวคิดสถาปนานิยม ที่พยายามสถาปนาความเป็นอันหนึ่งอันเดียวให้เกิดขึ้นในสังคมผ่านการสร้างค่านิยม, ความเชื่อต่างๆขึ้นมาครอบครองความคิดมนุษย์ในสังคม
ในเวลาต่อมาจึงเกิดความคิดหลังสมัยใหม่ (postmodern) ที่เสนอให้ปฏิเสธความแน่นอน หนึ่งเดียว นักคิดหลังสมัยใหม่ ปฏิเสธเรื่องสัจจะสมบูรณ์สูงสุดเป็นสากล โดยเห็นว่าเป็นเพียงการโอ้อวด แต่เสนอว่าไม่มีศูนย์กลางความเป็นหนึ่งเดียว และสังคมดำรงอยู่อย่างแตกต่างหลากหลาย (diversity)  ความคิดและแนวคิดใดๆทั้งหมดเป็นเรื่องที่ได้รับการแสดงออกในรูปภาษาโดยที่ภาษาหรือการใช้ภาษาสื่อความหมายนั้นล้วนแล้วแต่เกี่ยวข้องกับความสัมพันธ์ทางอำนาจอันซับซ้อน ดังนั้นปรัชญาและทฤษฎีการเมืองจึงมิอาจอยู่เหนือ หรือตัดขาดจากความสัมพันธ์ทางอำนาจ เช่นกันกับมิอาจให้ความรู้ความเข้าใจได้ด้วยการเป็นกลางไม่โอนเอียง ทฤษฎีการเมืองหรือสัจจะหรือความรู้ใดๆเป็นส่วนหนึ่งโดยนัยของความสัมพันธ์ทางอำนาจที่นักวิชาการกำลังวิเคราะห์อยู่ นักคิดหลังสมัยใหม่จึงมีลักษณะตั้งข้อกังขาอย่างไม่ลดละต่อสภาพความเป็นจริงใดๆที่ดูหนักแน่นสมบูรณ์ และความเชื่อต่างๆที่พากันยึดถืออย่างไม่ลืมหูลืมตา
สิ่งสำคัญที่สุดที่ทำให้กล่าวกันว่าได้ก้าวเข้าสู่ยุคหลังสมัยใหม่ (postmodern era) คือความคิดที่ว่าสิ่งที่เป็นจริง (the real) กับสิ่งที่ปรากฏ (apparent) นั้นอาจไม่ใช่เรื่องเดียวกัน ซึ่งเป็นความคิดของฟรีดริช นิทซ์เชอ (Friedrich Wilhelm Nietzsche) ซึ่งความคิดดังกล่าวเข้าไปมีอิทธิพลในวงการศิลปะในช่วงทศวรรษที่ 1920  กล่าวได้ว่าแนวคิดหลังสมัยใหม่ (postmodern) คือการเคลื่อนไหวทางความคิดและวัฒนธรรมที่ต่อต้านนิยาม, ความเชื่อ, ค่านิยม, จารีต, ประเพณีฯลฯ อาทิองค์รวม (totality), ความเป็นเหตุเป็นผล (rationality), ความเป็นสากล(universality), ความเป็นวัตถุวิสัย (objectivity) ฯลฯ ซึ่งนักคิดหลังสมัยใหม่จะตั้งคำถามต่อสิ่งเหล่านี้ในฐานะที่ต่างเป็นเพียง “เรื่องเล่าหลัก (meta-narrative)” ที่เกิดขึ้นมาจากข้ออ้างของความเป็นสมัยใหม่ (modernity) ของแนวคิดสมัยใหม่ (modernism)
ความหมาย
คำว่าหลังสมัยใหม่ถูกใช้ครั้งแรกโดยนักปรัชญาชาวฝรั่งเศสฌัง-ฟรังซัวร์ ไลโอตารด์ (Jean-François Lyotard) ที่มาของคำว่าหลังสมัยใหม่ก็มาจากชื่อหนังสือของไลโอตารด์ที่ตีพิมพ์ใน ค.ศ. 1979 คือ “สภาวะหลังสมัยใหม่ : รายงานว่าด้วยความรู้ (The Postmodern Condition : A Report on Knowledge)” ซึ่งไลโอตาร์ดกล่าวว่าในทางการ “หาความรู้” ในแนวทางแบบหลังสมัยใหม่นั้นหากจะบอกเวลาที่แน่ชัดที่สุดหรือในทศวรรษที่ 1950 ซึ่งเป็นช่วงเวลาที่ยุโรปเริ่มปรับเปลี่ยนและรื้อสร้าง (reconstruct) ทางความคิดในเรื่องต่างๆ ทั้งในเรื่องมนุษย์, สังคม และวัฒนธรรม ไลโอตาร์ดเรียกร้องให้มนุษย์ปฏิเสธเรื่องเล่าหลัก หรือทฤษฎีต่างๆที่อ้างความเป็นสากลของวัฒนธรรมตะวันตก ซึ่งการกระทำดังกล่าวเป็นวิธีการหาความรู้พื้นฐานของปรัชญาซึ่งเริ่มต้นด้วยการขุดเซาะทฤษฎีทางปรัชญาต่างๆที่อ้างตนว่าสามารถอธิบายความจริงได้ ไลโอตาร์ดอธิบายถึงสิ่งเขาเรียกว่าหลังสมัยใหม่ไว้ว่า
“''ข้าพเจ้านิยามหลังสมัยใหม่ในฐานะความไม่เชื่อถือในเรื่องเล่าหลัก ความไม่เชื่อถือนี้มิได้เป็นผลจากพัฒนาการของการศึกษาแบบวิทยาศาสตร์ แต่ทว่าเป็นสิ่งที่คาดได้ว่าจะเกิดขึ้น ความล้าสมัยของการทำให้เรื่องเล่าหลักมีความชอบธรรม, เป็นที่ยอมรับ คือความล้มเหลวของหลักอภิปรัชญา และขนบของการศึกษาในมหาวิทยาลัย เรื่องเล่าอื่นๆได้สูญเสียหน้าที่ของมันไปหมด... ...อะไรคือหลังสมัยใหม่?... ข้าพเจ้าไม่ได้รู้สึกสงสัยเลยว่ามันก็เป็นส่วนหนึ่งของสภาวะสมัยใหม่ หากสิ่งใดจะเป็นสิ่งใหม่ก็ต้องเริ่มต้นจากการเป็นสิ่งหลังสมัยใหม่ แนวคิดหลังสมัยใหม่ไม่สามารถถูกเข้าใจว่าเป็นจุดจบของแนวคิดสมัยใหม่ แต่คือจุดเริ่มต้น และจุดที่ยังเกิดขึ้นอยู่เสมอ... หลังสมัยใหม่จะทำให้สิ่งที่ภาวะสมัยใหม่ไม่นำเสนอมีที่ทางที่จะเสนอตัวเอง'' ”
แบร์นาร์ท บ็อลท์ซาโน
แบร์นาร์ท บ็อลท์ซาโน (Bernard Bolzano) มีชื่อเกิดว่า แบร์นาร์ดุส พลาทซีดุส โยฮัน เนโพมุค บ็อลท์ซาโน (Bernardus Placidus Johann Nepomuk Bolzano; 5 ตุลาคม ค.ศ. 1781 – 18 ธันวาคม ค.ศ. 1848) เป็นนักคณิตศาสตร์ นักปรัชญา นักเทววิทยา และนักตรรกวิทยาชาวโบฮีเมียเชื้อสายอิตาลี
บ็อลท์ซาโนเขียนงานเป็นภาษาเยอรมันซึ่งเป็นภาษาแม่ของเขา ผลงานของเขาส่วนใหญ่มีชื่อเสียงหลังจากที่เขาเสียชีวิตไปแล้ว
ATC รหัส B
ยากลุ่ม ATC รหัส B เลือดและอวัยวะสร้างเลือด (Blood and blood forming organs)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
ยุทธการที่อัพสเลาไดก์
ยุทธการที่อัพสเลาไดก์เป็นความพยายามของกองทัพเยอรมันในการยึดครองอัพสเลาไดก์ในเดือนพฤษภาคม ค.ศ. 1940 ในช่วงสงครามโลกครั้งที่สอง ถ้าเยอรมันสามารถยึดเขื่อนได้ พวกเขาอาจจะได้ยึดครองฮอลแลนด์เหนือจากทิศเหนือ.ทหารชาวดัชต์ภายใต้การนำของร้อยเอก Christiaan Boers และเยอรมันโดย นายพล Kurt Feldt.
โมหัน กปูร
โมหัน กปูร (Mohan Kapoor; เกิด 27 ตุลาคม พ.ศ. 2508) เป็นนักแสดงชาวอินเดียที่คุ้นเคยในวงการภาพยนตร์และโทรทัศน์ของอินเดีย โมฮันมีชื่อเสียงในฐานะพิธีกรเอเชียใต้คนแรกของรายการต้นฉบับของเอเชียใต้รายการแรกที่ผลิตโดยเครือข่ายดาวเทียม (Zee TV), Saanp Seedi (Snakes & Ladders) Saanp Seedi เป็นละครโทรทัศน์เรื่องแรกและเรื่องเดียวที่เปิดตัวทางดาวเทียมในเอเชียแปซิฟิกตั้งแต่ปี ค.ศ. 1992 - 1994 ซึ่งรวมถึงปากีสถาน เนปาล และศรีลังกา Saanp Seedi ได้รับคำชื่นชมอย่างดีที่สุดว่าเป็นเกมผสมผสาน รายการวาไรตี้ และทอล์คโชว์ที่นำแสดงโดยกปูร พร้อมแขกรับเชิญที่มีชื่อเสียงอยู่เป็นประจำ ความสำเร็จทางโทรทัศน์ของเขานำไปสู่การครอสโอเวอร์ในอุตสาหกรรมภาพยนตร์ของอินเดีย บทบาทแรกของเขาคือการเป็นศัตรูตัวเอกในเรื่อง Beqabu (1996) ซึ่งในที่สุดก็นำไปสู่อาชีพการแสดงที่ปรากฏในภาพยนตร์และละครโทรทัศน์กว่า 60 เรื่อง โมฮันเป็นที่รู้จักจากฉากที่เขาขโมยซีนในภาพยนตร์อินเดีย เช่น ในภาพยนตร์ฮิตเรื่อง บอดีการ์ด ร่วมกับซัลมาน ข่าน เขามักจะเล่นเป็นคนดีกลายเป็นคนเลว "ศัตรูที่น่าประหลาดใจ" เช่นบทบาทของเขาในภาพยนตร์มัลติเพล็กซ์ของดิสนีย์+ ฮอตสตาร์เรื่อง ซาดัก 2 (2020) และการเสนอชื่อเข้าชิงรางวัลของเขาในละครชุดรีเมคภาษาฮินดีของอิสราเอลสำหรับดิสนีย์+ ฮอตสตาร์เรื่อง โฮสต์เทจ (2019- 2563)
อำเภอเมืองสมุทรปราการ
เมืองสมุทรปราการ เป็นอำเภอศูนย์กลางการปกครองของจังหวัดสมุทรปราการ ตั้งอยู่บริเวณปากแม่น้ำเจ้าพระยาตรงข้ามกับอำเภอพระสมุทรเจดีย์ นอกจากเป็นที่ตั้งของศาลากลางจังหวัดแล้ว อำเภอเมืองสมุทรปราการยังเป็นที่ตั้งของศาลเด็กและเยาวชน ห้องสมุดประชาชน และท่ารถโดยสารประจำทางสายต่าง ๆ รวมทั้งเป็นบริเวณที่จัดงานพระสมุทรเจดีย์ของทุกปี อำเภอนี้เป็นอำเภอที่มีประชากรมากที่สุดในประเทศไทย
การปกครองส่วนภูมิภาค
อำเภอเมืองสมุทรปราการแบ่งเขตปกครองย่อยออกเป็น 13 ตำบล 95 หมู่บ้าน ได้แก่
การปกครองส่วนท้องถิ่น
อำเภอเมืองสมุทรปราการประกอบด้วยองค์กรปกครองส่วนท้องถิ่น 12 แห่ง ได้แก่
การศึกษา
ในอำเภอเมืองสมุทรปราการมีห้องสมุดประชาชนตั้งอยู่บริเวณตรงข้ามกับศาลากลางจังหวัด และพิพิธภัณฑ์สวาง พิพิธภัณฑ์นายเรือ มีโรงเรียนตั้งแต่ระดับอนุบาลศึกษา จนถึงมัธยมศึกษาตอนปลาย
การคมนาคม
รถไฟฟ้า
การคมนาคมทางน้ำ ได้แก่ แม่น้ำเจ้าพระยา มีท่าเรือวิบูลย์ศรีบริการเรือข้ามฟากไปยังอำเภอพระสมุทรเจดีย์ ส่วนคลองที่สำคัญ ได้แก่ คลองสำโรง คลองบางปิ้ง คลองแพรกษา คลองขุด (เลียบถนนตำหรุ-บางพลี) และคลองชลประทาน (เลียบถนนสุขุมวิท)
มัสยิดใหญ่แห่งบัยตุรเราะฮ์มาน
มัสยิดใหญ่แห่งบัยตุรเราะฮ์มาน (Masjid Raya Baiturrahman) เป็นมัสยิดที่ตั้งอยู่ในภาคกลางของเมืองบันดาอาเจะฮ์ จังหวัดอาเจะฮ์ ประเทศอินโดนีเซีย มันเป็นแลนด์มาร์กของเมืองและรอดพ้นจากการทำลายล้างในเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547
ประวัติ
ตัวมัสยิดหลังแรกถูกสร้างใน ค.ศ. 1612 ในสมัยของสุลต่านอิซกันดาร์ มูดา บางรายงานกล่าวว่าตัวมัสยิดถูกสร้างใน ค.ศ. 1292 โดยสุลต่านอาไลดิน มะฮ์มุดชะฮ์ ตัวมัสยิดเดิมมีหลังคาหลายชั้นตามแบบสถาปัตยกรรมอาเจะฮ์
เมื่อเนเธอร์แลนด์โจมตีอาเจะฮ์ในวันที่ 10 เมษายน ค.ศ. 1873 ได้ทำให้ไฟไหม้มัสยิด ทางนายพล van Swieten ได้สัญญากับผู้นำท้องถิ่นว่าจะสร้างมัสยิดใหม่ จนกระทั่งปีค.ศ.1879 พวกดัตช์ได้สร้างมัสยิดใหม่ให้เป็นทั้งของขวัญและลดความแค้นของชาวอาเจะฮ์ การก่อสร้างเริ่มขึ้นใน ค.ศ.1879 และแล้วเสร็จในวันที่ 27 ธันวาคม ค.ศ.1881 ในสมัยของมุฮัมมัด เดาด์ ชาฮ์ สุลต่านพระองค์สุดท้ายของอาเจะฮ์ ชาวอาเจะฮ์หลายคนไม่ไปละหมาดที่มัสยิดนี้ เพราะมันถูกสร้างโดยชาวดัตช์ ซึ่งชาวอาเจะฮ์กำลังทำสงครามกับพวกนั้น ปัจจุบัน มันเป็นแหล่งความภาคภูมิใจของบันดาอาเจะฮ์
ในตอนแรก ตัวมัสยิดมีโดมและหออะษานเพียงหอเดียว แล้วค่อยเพิ่มขึ้นใน ค.ศ.1935, 1958 และ 1982 ปัจจุบัน มัสยิดมีโดมถึง 7 โดม และหออะษานถึง 8 หอ
ตัวมัสยิดรอดพ้นจากเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 โดยทำความเสียหายแค่กำแพงมัสยิด และทำหออะษานที่สูง 35 เมตรเอียง ในช่วงภัยพิบัติ ตัวมัสยิดถูกทำเป็นที่หลบภัยชั่วคราวสำหรับผู้ไร้ที่อยู่อาศัย และเปิดให้คนมาละหมาดภายในสองสัปดาห์
แฮตตี แม็กแดเนียล
แฮตตี แม็กแดเนียล (Hattie McDaniel) (10 มิถุนายน ค.ศ. 1895 - 26 ตุลาคม ค.ศ. 1952) เป็นนักแสดงชาวอเมริกัน และถือเป็นชาวแอฟริกัน-อเมริกันคนแรกที่ได้รับรางวัลออสการ์ ไม่ว่าจะในสาขาใด ๆ เธอได้รับรางวัลนักแสดงสมทบยอดเยี่ยมจากบทบาท แมมมี ใน Gone with the Wind (1939)
แม็กแดเนียล ยังเป็นนักร้อง-นักแต่งเพลงอาชีพ ดาราตลก นักแสดงละครเวที นักแสดงละครวิทยุ และดาราโทรทัศน์ เธอยังถือเป็นหญิงชาวแอฟริกัน-อเมริกันคนแรกที่ร้องเพลงบนวิทยุอเมริกัน ในอาชีพการทำงานของเธอ แม็กแดเนียลมีผลงานแสดงภาพยนตร์ 300 เรื่อง ถึงแม้ว่าเธอยังได้รับเครดิตเพียง 80 เรื่อง เธอยังได้รับความนับถือในสังคมธุรกิจชาวแอฟริกันอเมริกัน ในความเอื้อเฟื้อ ความดีเลิศและเสน่ห์
แม็กแดเนียลมีชื่อบนดวงดาวบนฮอลลีวูดวอล์กออฟเฟม ในฮอลลีวูด 2 ดวงดาว โดยดวงดาวหนึ่งสำหรับวิทยุ อยู่บน 6933 ฮอลลีวูดบูเลวาร์ด อีกดวงดาวสำหรับภาพยนตร์ อยู่ที่ 1719 ไวน์สตรีท และในปี 1975 เธอมีชื่ออยู่ในแบล็กฟิล์มเมกเกอร์สฮอลออฟเฟม และในปี 2006 เธอมีผู้ชนะรางวัลออสการ์ผิวดำคนแรกที่ได้รับเกียรติให้มีภาพอยู่บนแสตมป์อเมริกัน
บาเนซา ปอนเซ
ซิลเบีย บาเนซา ปอนเซ เด เลออน ซันเชซ (Silvia Vanessa Ponce de León Sánchez; เกิด 7 มีนาคม ค.ศ. 1992) เป็นนางแบบชาวเม็กซิโก และนางงามผู้ครองตำแหน่งมิสเวิลด์ 2018 เธอคือชาวเม็กซิโกคนแรกที่ได้ครองมงกุฎมิสเวิลด์
ชีวิตช่วงต้นและอาชีพ
บาเนซา ปอนเซ ย้ายไปอยู่กับครอบครัวของเธอที่เมืองกวานาคัวโต หลังจากนั้นเธออาศัยอยู่ที่บ้านเกิดของเธอในเมืองเม็กซิโกซิตี เพื่อใช้ชีวิตและทำงาน เธอสำเร็จการศึกษาระดับปริญญาตรีสาขาธุรกิจระหว่างประเทศ และปัจจุบันอยู่ในคณะกรรมการบริหารศูนย์บำบัดสำหรับเด็กผู้หญิง เดิมเธออาศัยอยู่เม็กซิโกซิตี แต่เธอเรียนที่กวานาคัวโต เธอพูดได้ทั้งภาษาสเปนและภาษาอังกฤษ เธอเรียนจบปริญญาตรีสาขาการค้าระหว่างประเทศที่มหาวิทยาลัยกวานาคัวโต โดยวัตถุประสงค์หลักของ บาเนซา ปอนเซ คือการชนะในเรื่องความงามอยู่เสมอเพราะด้วยวิธีนี้เธอสามารถเปิดโครงการของ « Na Vili » Foundation ซึ่งเธอทำงานอยู่แล้ว เธอมีประกาศนียบัตรด้านสิทธิมนุษยชน เธอเป็นผู้อำนวยการศูนย์ฟื้นฟูสมรรถภาพสำหรับผู้หญิงที่เรียกว่า "Migrantes en el Camino" และเธอยังเป็นผู้บรรยายใน "National Institute of Youth" ในเม็กซิโก ในพิธีก่อตั้งของเธอ เธอได้เสนอโครงการของเธอที่เรียกว่า "Na Vili" ซึ่งมีวัตถุประสงค์เพื่อช่วยให้เด็ก ๆ ของคนงานพื้นเมืองที่อพยพจากรัฐเกร์เรโร ไป กวานาคัวโต
เม็กซิโกส์เน็กซต์ท็อปโมเดล (ฤดูกาลที่ 5)
ปอนเซเริ่มต้นการประกวดของเธอในฐานะผู้เข้าแข่งขันในรายการ เม็กซิโกส์เน็กซต์ท็อปโมเดล ฤดูกาลที่ 5 ในปี 2014 และเธอเป็นผู้ชนะการแข่งขันในรายการนี้
มิสเวิลด์ 2018
ปอนเซเป็นตัวแทนของประเทศเม็กซิโกไปประกวดมิสเวิลด์ 2018 ที่ประเทศจีน โดยเธอสามารถคว้าตำแหน่งมิสเวิลด์ไปครอง และได้รับการสวมมงกุฎโดยมานูชี ชิลลา มิสเวิลด์ 2017 จากอินเดีย และเธอสร้างประวัติศาสตร์ไม่เพียงแต่เป็นมิสเวิลด์คนแรกจากเม็กซิโก แต่ยังเป็นมิสเวิลด์ที่มีอายุมากที่สุดคือ 26 ปี 276 วัน ด้วยการทุบสถิติเก่าจากมิสเวิลด์ 1989 อาเนตา เครกลิกกา จากโปแลนด์ โดยครั้งที่เธอชนะเธอมีอายุ 24 ปี 244 วัน
ซากูระยุ
ซากูระยุ แปลตรงตัวว่า "ชาดอกซากุระ" เป็นชาญี่ปุ่นทำมาจากการแช่ดอกซากุระด้วยน้ำต้มสุก การผสมลักษณะนี้กลายเป็นชาสมุนไพรชนิดหนึ่งและได้รับความนิยมในวัฒนธรรมเอเชียตะวันออกมาหลายชั่วอายุคน
การตระเตรียม
ส่วนผสมหลักคือกลีบดอกซากุระ ซึ่งจะถูกเก็บเกี่ยวเมื่อต้นซากุระบานตั้งแต่กลางฤดูใบไม้ผลิ หลังจากเอากลีบเลี้ยงออกแล้ว กลีบดอกจะถูกดองในน้ำส้มสายชู บ๊วย และเกลือ และดอกจะแห้งในเวลาต่อมา ดอกซากุระแห้งจะถูกเก็บไว้ในซองชาและบางส่วนจะทำการขาย
ในการผลิตชาซากูระยุ ต้องโรยดอกซากุระแห้งสองสามดอกลงในน้ำร้อนหนึ่งถ้วยและโรยเกลือตามลงไป เมื่อโรยลงในน้ำร้อนกลีบดอกที่แห้งจะคลายออกและลอยขึ้นบนผิวน้ำ ชาจะถูกแช่จนกว่ารสชาติจะเข้มตามต้องการ ฃาชนิดนี้มีรสเค็มเล็กน้อย และหวานไม่มาก
โยฮัน ไกรฟฟ์
แฮ็นดริก โยฮันเนิส ไกรฟฟ์ (Hendrik Johannes Cruijff; 25 เมษายน พ.ศ. 2490 – 24 มีนาคม พ.ศ. 2559) เป็นอดีตนักฟุตบอลทีมชาติเนเธอร์แลนด์ผู้ได้ชื่อว่าเป็นตำนานแห่งทีมชาติเนเธอร์แลนด์ เจ้าของฉายา "นักเตะเทวดา" หรือ "ผู้สง่างาม" (De Majestueuze) ในภาษาดัตช์
ประวัติ
โยฮัน ไกรฟฟ์ มีชื่อเต็มว่า แฮ็นดริก โยฮันเนิส ไกรฟฟ์ (Hendrik Johannes Cruijff) เกิดเมื่อวันที่ 25 เมษายน ค.ศ. 1947 ที่กรุงอัมสเตอร์ดัม ประเทศเนเธอร์แลนด์ ในครอบครัวฐานะปานกลาง ไกรฟฟ์เริ่มเล่นฟุตบอลข้างถนนในวัยเยาว์เหมือนเด็กคนอื่น ๆ ทั่วไป จากนั้นได้มีแมวมองจากสโมสรอาเอฟเซ อายักซ์ เข้ามาเห็นแวว ในที่สุดไกรฟฟ์ก็ทำสัญญาเข้าร่วมทีมเยาวชนของอายักซ์ สโมสรฟุตบอลใหญ่ของเนเธอร์แลนด์
ไกรฟฟ์ได้ขึ้นมาเล่นให้กับทีมชุดใญ่ด้วยวัยเพียงแค่ 17 ปีเท่านั้น โดยยิงได้เพียงแค่ลูกเดียวตลอดฤดูกาลนั้น แต่ในฤดูกาลถัดมา ไกรฟฟ์ก็ได้ขึ้นมาเล่นเป็นตัวจริงของอายักซ์อย่างเต็มตัว ก่อนที่จะแสดงความสามารถพาอายักซ์คว้าแชมป์เอเรอดีวีซีได้แบบไร้คู่ต่อกร โดยไกรฟฟ์ยิงไปทั้งสิ้น 25 ประตู จากการลงเล่น 23 นัด คว้าตำแหน่งนักเตะยอดเยี่ยมของเนเธอร์แลนด์ได้อีกหนึ่งรางวัลด้วยวัยเพียงแค่ 18 ปี
หลังจากนั้น ไกรฟฟ์ก็กลายมาเป็นนักฟุตบอลอันดับหนึ่งของวงการฟุตบอลเนเธอร์แลนด์ทันที และถูกเรียกตัวติดทีมชาติ แต่ว่าช่วงเวลาในทีมชาติช่วงแรกของไกรฟฟ์นั้นไม่ค่อยประสบความสำเร็จเท่าใดนัก โดยเพียงแค่ในเกมที่สองในนามทีมชาติ ในนัดที่พบกับเชโกสโลวาเกีย ไกรฟฟ์โดนใบแดงไล่ออกจากสนาม และยังถูกราชสมาคมฟุตบอลเนเธอร์แลนด์ห้ามลงแข่งไปหนึ่งปีอีกต่างหากจากพฤติกรรมไม่เหมาะสม ทำให้ไกรฟฟ์ตั้งตัวเป็นศัตรูสมาคมทันที ทั้งที่มีอายุเพียงแค่ 19 ปี ซึ่งถือว่าเป็นเรื่องที่แปลกอยู่เหมือนกันที่นักฟุตบอลวัยเยาว์เช่นนี้กล้าเป็นศัตรูกับสมาคมฟุตบอลของประเทศ
แม้ว่าจะมีปัญหาระหองระแหงกับสมาคมฟุตบอลของประเทศ แต่ว่ากับระดับทีมอายักซ์ ไกรฟฟ์ก็ยังคงโชว์ฟอร์มได้อย่างยอดเยี่ยมอยู่ดี ตำแหน่งแชมป์ลีกในประเทศมักจะได้มาเป็นประจำ จนทำให้แฟนฟุตบอลของอายักซ์ เริ่มมองถึงเป้าหมายการเป็นแชมป์ยุโรปแล้ว
ในปี ค.ศ. 1969 ไกรฟฟ์พาอายักซ์ทะลุเข้าไปชิงชนะเลิศกับเอ.ซี. มิลาน แห่งอิตาลี แต่ทว่าท้ายที่สุดกลับเป็นมิลานที่ได้แชมป์ไปครองในที่สุด
แต่ด้วยฟอร์มการเล่นที่ร้อนแรงของไกรฟฟ์ ทำให้มีเสียงเรียกร้องจากแฟนบอลให้เรียกตัวเขากลับมาเล่นให้กับทีมชาติอีกครั้ง และในที่สุดไกรฟฟ์ก็ได้รับโอกาสให้ติดทีมชาติอีกครั้ง
เมื่อได้โอกาส ไกรฟฟ์ก็สามารถยกระดับการเล่นของเนเธอร์แลนด์จากที่เคยเป็นแค่ทีมระดับไม้ประดับของยุโรปกลายมาเป็นทีมระดับแถวหน้าของทวีป ส่วนผลงานกับทีมอายักซ์ ไกรฟฟ์ก็สามารถพาอายักซ์ชนะเลิศยูโรเปียนคัพซึ่งเป็นความปรารถนาของแฟนฟุตบอลได้สำเร็จ หลังจากที่ได้เพื่อนร่วมทีมระดับคุณภาพอย่างโยฮัน เนสเกินส์ และรืด โกรล ในรูปแบบการเล่นที่เรียกว่า "โททัลฟุตบอล" (Total Football) อันเลื่องลือ ภายใต้การทำทีมของผู้จัดการอย่างรีนึส มีเคิลส์ เจ้าของฉายา "ท่านนายพล" ซึ่งก็ทำให้อายักซ์กลายเป็นยอดทีมฟุตบอลทีมหนึ่งของยุโรป ก่อนที่จะชนะปานาธีไนโกสจากกรีซได้แชมป์ยูโรเปียนคัพเมื่อปี ค.ศ. 1971 ได้สำเร็จในที่สุด
นอกจากนี้แล้วการคว้าแชมป์ดังกล่าว ทำให้ไกรฟฟ์ได้รับรางวัลนักฟุตบอลยอดเยี่ยมแห่งปีของทวีปยุโรปหรือบาลงดอร์ (Ballon d'Or) ไปครองอีกหนึ่งตำแหน่งด้วย นับเป็นนักฟุตบอลชาวดัตช์รายแรกที่ได้สัมผัสกับรางวัลนี้ หลังจากนั้นเขาก็พาอายักซ์คว้าแชมป์ยุโรปได้อีกสองสมัยซ้อน ซึ่งเป็นทีมแรกนับจากเรอัลมาดริดที่คว้าแชมป์รายการนี้ได้สามปีติดต่อกัน
จากความสำเร็จดังนี้ ไกรฟฟ์ตัดสินใจย้ายไปร่วมทีมบาร์เซโลนาแห่งสเปน ที่มีรีนึส มีเคิลส์ ผู้จัดการทีมคู่บารมีของเขาคุมทีมอยู่ โดยพาเอาโยฮัน เนสเกินส์ คู่หูตลอดกาลของเขามาด้วย และไกรฟฟ์ก็ไม่ทำให้แฟนของบาร์เซโลนาผิดหวัง เมื่อเขาพาทีมล้มเรอัลมาดริดและคว้าแชมป์ลาลิกาประจำปี ค.ศ. 1974 ได้อย่างยิ่งใหญ่ โดยเฉพาะนัดที่อยู่ในความทรงจำ คือนัดที่ไกรฟฟ์และนักฟุตบอลคนอื่น ๆ ของบาร์เซโลนาสามารถบุกไปเอาชนะเรอัลมาดริด คู่ปรับตลอดกาล ถึงถิ่นด้วยประตูถล่มทลายถึง 5-0 ด้วยกัน
ในฟุตบอลโลก
จากนั้นเป้าหมายของไกรฟฟ์ก็คือ การพาเนเธอร์แลนด์คว้าแชมป์ฟุตบอลโลกในฟุตบอลโลก ปี ค.ศ. 1974 ที่เยอรมนีตะวันตก ซึ่งเนเธอร์แลนด์ (นำโดยรีนึส มีเคิลส์, โยฮัน ไกรฟฟ์ และบรรดานักฟุตบอลของอาเอฟเซ อายักซ์) เป็นเต็งหนึ่งของการแข่งขันครั้งนี้อย่างไม่ต้องสงสัย และก็มีทีท่าว่าจะเป็นได้จริงเมื่อเนเธอร์แลนด์เอาชนะได้ทั้งบราซิลแชมป์เก่าเมื่อคราวที่แล้ว และอาร์เจนตินา เข้าสู่รอบชิงชนะเลิศกับเจ้าภาพเยอรมนีตะวันตกได้สำเร็จ ทว่าท้ายที่สุดกลับเป็นเยอรมนีตะวันตกที่ได้แชมป์ไปครองในที่สุด เมื่อสามารถพลิกเอาชนะไปได้ 2-1 จากการทำประตูของเพาล์ ไบรท์เนอร์ และแกร์ท มึลเลอร์ ทั้งที่เนเธอร์แลนด์เป็นฝ่ายทำประตูนำไปก่อนด้วยจากลูกยิงของโยฮัน เนสเกินส์
บั้นปลายชีวิตนักฟุตบอล
หลังจากนั้นไกรฟฟ์ก็ประกาศเลิกเล่นให้กับทีมชาติแบบถาวร ก่อนที่จะย้ายไปเล่นที่สหรัฐอเมริกากับลอสแอนเจลิสแอซเทกส์ ซึ่งในช่วงนั้นฟุตบอลลีกของสหรัฐอเมริกากำลังอยู่ในช่วงที่ได้รับความนิยมสูงสุด เนื่องจากมีนักฟุตบอลระดับโลกหลายรายไม่ว่าจะเป็นฟรันซ์ เบคเคนเบาเออร์ หรือเปเล่ เล่นอยู่ แต่ทว่าไกรฟฟ์ก็อยู่กับลีกนี้ได้ไม่นาน โดยในปี ค.ศ. 1981 เขากลับมาเล่นในสเปนอีกครั้งกับเลบันเต
และในปีถัดไกรฟฟ์ก็กลับมาเล่นให้กับทีมที่เขาเริ่มต้นอย่างอายักซ์ ซึ่งแม้ว่าวัยของเขาจะล่วงเลยมาถึง 34 ปี และเรี่ยวแรงจะไม่เหมือนเดิมแล้วก็ตาม แต่ว่าด้วยสไตล์การเล่นที่ปราดเปรียว ทำให้ไกรฟฟ์สามารถลงเล่นกับนักฟุตบอลรุ่นน้องได้อย่างสบาย ๆ เขานำทีมอายักซ์คว้าแชมป์ลีกได้อีกสองสมัย ก่อนที่จะย้ายไปร่วมทีมไฟเยอโนร์ดคู่ปรับร่วมลีก และเขาก็ตอกย้ำความเป็นผู้ชนะด้วยการคว้าแชมป์ลีกกับไฟเยอโนร์ดได้อีกต่างหาก ก่อนที่จะประกาศแขวนสตั๊ดไปในวัย 36 ปี
หลังแขวนสตั๊ดและเสียชีวิต
หลังแขวนสตั๊ด ไกรฟฟ์ก็หันไปเป็นผู้จัดการทีม โดยเป็นผู้จัดการทีมอาเอฟเซ อายักซ์, บาร์เซโลนา และฟุตบอลทีมชาติคาเทโลเนีย
ชีวิตส่วนตัว โยฮัน ไกรฟฟ์ แต่งงานกับแดนนี คอสเตอร์ ในปลายปี ค.ศ. 1968 มีลูก ๆ ด้วยกันทั้งหมด 3 คน โดยลูกชายคนสุดท้อง คือ ยอร์ดี ไกรฟฟ์ เคยเป็นผู้เล่นตำแหน่งกองกลางตัวรุกของแมนเชสเตอร์ยูไนเต็ดแห่งอังกฤษอยู่ช่วงหนึ่งด้วย
ไกรฟฟ์เสียชีวิตในวันที่ 24 มีนาคม พ.ศ. 2559 ด้วยโรคมะเร็งปอด ในวัย 68 ปี ที่บาร์เซโลนา ประเทศสเปน
วัดโรงธรรมสามัคคี
สถาปัตยกรรม
ได้แก่ สติปัฏฐาน ๔, สัมมัปปธาน ๔, อิทธิบาท ๔, อินทรีย์ ๕, พละ ๕, โพชฌงค์ ๗, มรรคมีองค์ ๘ รวมเป็น โพธิปักขิยธรรม ๓๗ ประการ ฐานเจดีย์เป็นทรงกลม ภายในประกอบห้องสมุด, ห้องแสดงศิลปวัตถุ, ประดิษฐานพระพุทธรูปประจำวันเกิดและพระพุทธรูปต่าง ๆ และชั้นสูงสุดได้ประดิษฐานพระบรมสารีริกธาตุ
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 1 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขต 1
เขตเลือกตั้งที่ 1 ประกอบด้วยจังหวัดตราดทั้งจังหวัด
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายศักดินัย นุ่มหนู ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
ศุภัคชญา สุขใบเย็น
ศุภัคชญา สุขใบเย็น (เกิด 10 กันยายน พ.ศ. 2537) เป็นแร็ปเปอร์ นักร้อง และนักแต่งเพลงชาวไทย เป็นที่รู้จักจากการร้องเพลงในยูทูบในนาม Wonderframe นอกจากนี้เฟรมยังมีความสามารถในการแต่งเพลง ก่อนหน้านี้เฟรมเคยเป็นผู้เข้าแข่งขันรายการ เดอะสตาร์ ค้นฟ้าคว้าดาว ปี 8  ผู้สมัครจากภาคกลาง หมายเลขสมัคร B3747 เข้ารอบ 8 คนสุดท้าย เป็นอันดับที่ 4 และได้รับหมายเลขประจำตัวของ 8 คนสุดท้าย คือ หมายเลข 3
การประชุมสุดยอดกลุ่ม 8 ครั้งที่ 36
การประชุมสุดยอดกลุ่ม 8 ครั้งที่ 36 จัดขึ้นในฮันตส์วิลล์ รัฐออนแทรีโอ จากวันที่ 25–26 มิถุนายน พ.ศ. 2553 ซึ่งจะเป็นการประชุมสุดยอดกลุ่ม 8 ซึ่งแคนาดาเป็นเจ้าภาพจัดการประชุมเป็นครั้งที่ห้านับตั้งแต่ ค.ศ. 1976 การประชุมสุดยอดกลุ่ม 8 ได้กลายมาเป็นโอกาสสำหรับองค์การสาธารณประโยชน์ นักเคลื่อนไหวและกลุ่มสังคมจำนวนมากที่จะร่วมชุมนุมกันและอภิปรายถึงประเด็นปัญหาต่าง ๆ ธีมของการประชุมครั้งนี้ คือ "การฟื้นฟูและการเริ่มต้นใหม่"
หลังการประชุมครั้งนี้ จะมีการประชุมสุดยอดกลุ่ม 20 ต่อในเมืองโทรอนโต
ผู้นำในการประชุม
กลุ่ม 8 เป็นการประชุมประจำปีอย่างไม่เป็นทางการระหว่างผู้นำแคนาดา คณะกรรมธิการยุโรป ฝรั่งเศส เยอรมนี อิตาลี ญี่ปุ่น รัสเซีย สหราชอาณาจักร และสหรัฐอเมริกา ฝรั่งเศสคาดหวังว่ากลุ่ม 8 จะขยายเพิ่มเป็นกลุ่ม 14 ซึ่งรวมไปถึงบราซิล อินเดีย จีน แอฟริกาใต้ เม็กซิโก และอีก 1 ประเทศมุสลิม
การประชุมครั้งนี้จะเป็นครั้งแรกสำหรับนายกรัฐมนตรีสหราชอาณาจักร เดวิด แคเมอรอน และนายกรัฐมนตรีญี่ปุ่น นาโอโตะ คัง
ผู้เข้าร่วมประชุมกลุ่ม 8 หลัก
ประเทศผู้เข้าร่วมประชุมเหล่านี้ถือได้ว่าเป็น "สมาชิกแกนกลาง" ของการประชุมระหว่างประเทศ:
ผู้นำกลุ่ม 8+5
กลุ่ม 8+5 เป็นชื่อเรียกของประเทศกลุ่ม 8 และประเทศเศรษฐกิจใหม่ที่มีขนาดใหญ่มากที่สุด 5 อันดับ
ผู้นำอื่น
นอกจากนี้ นายกรัฐมนตรีแคนาดายังได้เชิญผู้นำประเทศแอฟริกาเข้าร่วมการประชุมด้วยอีกจำนวนหนึ่ง
ประธานองค์การระหว่างประเทศ
ประธานขององค์การระหว่างประเทศหลักได้รับเชิญเข้าร่วมการประชุม อันประกอบด้วย :
ประเด็นปัญหา
การประชุมสุดยอดครั้งนี้มีเจตนาที่จะใช้เป็นที่ประชุมเพื่อแก้ไขปัญหาความแตกต่างระหว่างประเทศสมาชิก และในทางปฏิบัติแล้ว การประชุมสุดยอดยังเป็นโอกาสสำหรับประเทศสมาชิกที่จะให้กำลังใจระหว่างกันในการเผชิญหน้ากับการตัดสินใจทางเศรษฐกิจอันยากลำบาก แคนาดามุ่งประเด็นไปยัง (1) เศรษฐกิจ (2) การปฏิรูปภาคส่วนการคลัง (3) การทำให้ชาติทวีปยุโรปออกมาตรการเพื่อคืนเสถียรภาพทางการเงิน
กรณีตากใบ
กรณีตากใบ เป็นเหตุการณ์ความรุนแรงที่อำเภอตากใบ จังหวัดนราธิวาส วันที่ 25 ตุลาคม พ.ศ. 2547 โดยเหตุการณ์เริ่มต้นจากการชุมนุมเพื่อเรียกร้องความเป็นธรรมให้กับชุดรักษาความปลอดภัยหมู่บ้านจำนวน 6 คนที่ถูกจับกุมตัว โดยมีชาวบ้านในพื้นที่นั้นมามุงดูนับพันคนจนทหารต้องทำการปิดล้อมพื้นที่และสลายการชุมนุม มีผู้เสียชีวิตในพื้นที่ชุมนุม 6 คน จากนั้นจึงมีการจับกุมกลุ่มผู้ชุมนุมจำนวน 1,370 คน มีผู้เสียชีวิตอย่างน้อย 85 คน และถูกจับกุมประมาณ 1,300 คน โดยรัฐต้องจ่ายเงินเยียวยาผู้เสียชีวิตรายละ 7.5 ล้านบาท และผู้บาดเจ็บรายละ 5 แสนบาท
เหตุการณ์
เหตุการณ์ความรุนแรงในสามจังหวัดภาคใต้ซึ่งประชากรส่วนใหญ่เป็นชาวมุสลิม เริ่มขึ้นในเดือนมกราคม 2547 เมื่อสมาชิกของกลุ่มมุสลิมติดอาวุธได้โจมตีที่ตั้งแห่งหนึ่งของกองทัพ รัฐบาลทักษิณ ชินวัตร ประกาศขยายการใช้กฎอัยการศึกจากเดิมที่มีประกาศอยู่แล้วในบางพื้นที่ของจังหวัดนราธิวาส ยะลา และปัตตานี โดยวันที่ 28 เมษายน 2547 น่าจะถูกจงใจกำหนดให้ตรงกับ วันที่ 28 เมษายน 2491 อันเป็นวันเกิดของเหตุการณ์ที่ภาษาอำนาจรัฐส่วนกลางเรียกว่า กบฏดุซงญอ แต่ชาวปัตตานีเรียกว่า สงครามโต๊ะเปรัก-ดุซงยอ และนักประวัติศาสตร์มาเลเซียบางคนเรียกว่า เคบังอีตัน แปลว่า การลุกขึ้นสู้ อีกด้วย เนื่องจาก สภ.อ.ตากใบ มีสภาพพื้นที่เป็น จุดอับและทางตัน ฝ่ายขบวนผู้ก่อการจึงไม่ควรอย่างยิ่งที่จะมียุทธศาสตร์ระดมมวลชนเข้าไปชุมนุมด้วยท่าทีแข็งกร้าวและยั่วยุ เพราะเท่ากับเจตนาจงใจส่งคนไปตายที่ตากใบ
ซึ่งรายงานของแอมเนสตีอินเทอร์เนชันแนลระบุว่าโดยมากมีอาวุธมีดและมีจำนวนเล็กน้อยที่มีอาวุธปืน ตำรวจ 5 นายเสียชีวิตในเหตุการณ์เหล่านี้ ส่วนผู้ก่อเหตุเสียชีวิตรวมมากกว่า 100 รายระหว่างการปะทะตอบโต้กับเจ้าหน้าที่
หลังเหตุการณ์บุกสถานีตำรวจดังกล่าว ชายมุสลิมซึ่งส่วนใหญ่เป็นวัยรุ่น 32 คนถูกฆ่าด้วยอาวุธหนักโดยกองกำลังความมั่นคงในมัสยิดกรือเซะ มัสยิดที่สำคัญที่สุดแห่งหนึ่งในภูมิภาค มีรายงานว่าคณะกรรมการสืบสวนหาความจริงที่รัฐบาลเป็นผู้แต่งตั้งพบว่ากองกำลังความมั่นคงได้ใช้กำลังตอบโต้ภัยคุกคามอย่างเกิดสัดส่วน อย่างไรก็ตามรายงานดังกล่าวไม่ได้ถูกเปิดเผยต่อสาธารณะ และไม่พบว่าได้มีการสืบสวนหาความจริงอย่างเป็นอิสระกับเหตุที่เกิดขึ้นกับสถานีตำรวจอีก 10 สถานีหรือไม่
วันที่ 25 ตุลาคม 2547 ชาวมุสลิมกลุ่มหนึ่งได้ชุมนุมที่หน้าสถานีตำรวจตากใบ เนื่องจากไม่เห็นด้วยกับการคุมขังประชาชน 6 คนที่ถูกกล่าวหาว่ามอบอาวุธให้กับผู้ก่อความไม่สงบ เมื่อผู้ชุมนุมขว้างปาก้อนหินและพยายามจะบุกสถานีตำรวจ กองกำลังความมั่นคงได้ใช้แก๊สน้ำตาและยิงตอบโต้ มีผู้ชุมนุมเสียชีวิตอย่างน้อย 6 คน และถูกจับกุมประมาณ 1,300 คนก่อนจะถูกเคลื่อนย้ายไปยังฐานทัพแห่งหนึ่ง ที่ซึ่งคนจำนวนมากถูกทุบตี ในจำนวนคนที่ถูกจับกุมมีคนอย่างน้อยอีก 79 คนเสียชีวิต การชันสูตรพบว่าเกิดจากการหายใจไม่ออก หมดสติกระทันหันจากความร้อน และการชัก ซึ่งน่าจะเกิดจากสภาพที่แอดอัดเกินไประหว่างการเดินทางและอยู่ในรถบรรทุกกว่า 6 ชั่วโมงและจากการถูกปฏิบัติอย่างไม่เหมาะสม รวมแล้วเสียชีวิต 85 คน คนที่เหลือส่วนใหญ่หลังถูกสอบสวนแล้วก็ถูกปล่อยโดยไม่มีการแจ้งข้อกล่าวหา แต่มี 58 คนที่ถูกแจ้งข้อกล่าวหาว่ารวมตัวชุมนุมโดยผิดกฎหมาย
ผลที่ตามมา
เหตุการณ์ดังกล่าวจุดประกายให้เกิดการประท้วงอย่างแพร่หลายทั่วประเทศ วีซีดีซึ่งจัดทำโดยกลุ่มมุสลิม ได้แสดงให้เห็นถึงภาพเหตุการณ์เช่นเดียวกับเสียง วีซีดีเหล่านี้ได้ถูกส่งเวียนไปตามกลุ่มมุสลิมในประเทศไทย รัฐบาลทักษิณ ชินวัตร อ้างว่าเป็นการผิดกฎหมายในการครอบครองวีซีดีดังกล่าวและกล่าวว่ารัฐบาลสามารถฟ้องร้องผู้ที่มีไว้ในครอบครองได้ โดยวีซีดีดังกล่าวมีเนื้อหาโฆษณาชวนเชื่อและมุ่งโจมตีรัฐบาลทักษิณ
กระทั่งวันที่ 1 มกราคม พ.ศ. 2549 ไม่มีสมาชิกกองกำลังความมั่นคงที่มีส่วนรับผิดชอบถูกนำเข้าสู่กระบวนการยุติธรรม ต่อมา นายกรัฐมนตรี สุรยุทธ์ จุลานนท์ กล่าวแสดงความขอโทษอย่างเป็นทางการต่อเหตุการณ์ดังกล่าว
ภาคประชาสังคมได้มีความพยายามเรียกร้องสันติภาพ     รวมทั้งต่อต้านการใช้ความรุนแรง
ผลสอบคณะกรรมการ
รัฐบาลได้ตั้งคณะกรรมการ 11 คนเพื่อสืบสวนหาความจริง คณะกรรมการได้รายงานข้อค้นพบกับรัฐบาลในเดือนธันวาคม 2548 แต่ข้อค้นพบดังกล่าวไม่ได้ถูกเปิดเผยต่อสาธารณะ โดยคณะกรรมการอิสระตรวจสอบข้อเท็จจริงสรุปว่าวิธีการสลายการชุมนุมที่ใช้กำลังติดอาวุธและใช้กระสุนจริง โดยเฉพาะใช้กำลังทหารเกณฑ์ และทหารพรานซึ่งมีวุฒิภาวะไม่สูงพอเข้าร่วมในการเข้าสลายการชุมนุมนั้นเป็นวิธีการที่ไม่เหมาะสมไม่เป็นไปตามแบบแผน และวิธีปฏิบัติที่ใช้กันตามหลักสากล นอกจากนี้คณะกรรมการดังกล่าวยังพบว่าผู้บังคับบัญชาที่เกี่ยวข้องละเลยไม่ควบคุมดูแลการลำเลียง และเคลื่อนย้ายผู้ชุมนุมประท้วงที่ถูกควบคุมตัวให้แล้วเสร็จ แต่ปล่อยให้เป็นหน้าที่ของเจ้าหน้าที่ทหารระดับชั้นผู้น้อยที่มีข้อจำกัดด้านประสบการณ์ โดยผลสอบของคณะกรรมการเป็นดังนี้
ฮิวสตัน
ฮิวสตัน (Houston; ) เป็นเมืองที่มีประชากรมากที่สุดของรัฐเท็กซัส, เมืองที่มีประชากรมากเป็นอันดับที่ 4 ของสหรัฐ, เมืองที่มีประชากรมากที่สุดในภาคใต้ของสหรัฐ และเมืองที่มีประชากรมากเป็นอันดับที่ 6 ของทวีปอเมริกาเหนือ โดยใน ค.ศ. 2019 มีประชากรโดยประมาณ 2,320,268 คน ฮิวสตันตั้งอยู่ทางภาคตะวันออกเฉียงใต้ของรัฐเท็กซัส ใกล้กับอ่าวกัลเวสตันและอ่าวเม็กซิโก เป็นเมืองหลวงของเทศมณฑลแฮร์ริสและเป็นเมืองหลักของเขตมหานครเกรเทอร์ฮิวสตันซึ่งเป็นเขตมหานครที่มีประชากรมากเป็นอันดับที่ 5 ของสหรัฐ นอกจากนี้ ฮิวสตันยังเป็นเมืองสำคัญทางตะวันออกเฉียงใต้ของอภิภูมิภาคที่เรียกว่าสามเหลี่ยมเท็กซัส
ฮิวสตันมีพื้นที่ทั้งหมด 637.4 sqmi จึงเป็นเมืองที่มีการขยายตัวมากเป็นอันดับที่ 8 ของประเทศ (รวมถึงพื้นที่รวมนคร-เทศมณฑล) และเป็นเมืองที่มีพื้นที่มากที่สุดในประเทศซึ่งรัฐบาลไม่เกี่ยวข้องกับเทศมณฑล แม้ว่าพื้นที่ส่วนใหญ่ของเมืองจะอยู่ในเทศมณฑลแฮร์ริช แต่ก็มีพื้นที่ส่วนน้อยของเมืองที่ขยายเข้าไปในเทศมณฑลฟอร์ตเบนด์และมอนต์โกเมอรี เมืองมีอาณาเขตติดต่อกับชุมชนอื่น ๆ ในเขตเกรเทอร์ฮิวสตันอย่างชูการ์แลนด์และเดอะวุดแลนดส์
เมืองฮิวสตันก่อตั้งโดยกลุ่มนักลงทุนที่ดินเมื่อวันที่ 30 สิงหาคม ค.ศ. 1836 บริเวณจุดบรรจบของบัฟฟาโลบายูและไวต์โอ๊กบายู (ซึ่งรู้จักกันในชื่อ อัลเลนส์แลนดิง) ต่อมาได้จัดตั้งเป็นนครเมื่อวันที่ 5 มิถุนายน ค.ศ. 1837 เมืองตั้งชื่อตามนายพลแซม ฮิวสตันซึ่งเคยเป็นประธานาธิบดีสาธารณรัฐเท็กซัสและประกาศเอกราชรัฐเท็กซัสจากเม็กซิโกในยุทธการซันจาซินโตซึ่งเกิดขึ้นห่างจากอัลเลนส์แลนดิงไปทางทิศตะวันออกประมาณ 25 mi หลังจากที่ทำหน้าที่เป็นเมืองหลวงของสาธารณรัฐเท็กซัสเป็นระยะเวลาสั้น ๆ ในช่วงปลายคริสต์ทศวรรษ 1830 ฮิวสตันได้เติบโตขึ้นอย่างมั่นคงจนกลายเป็นศูนย์กลางการค้าของภูมิภาคในช่วงที่เหลือของคริสต์ศตวรรษที่ 19
เมื่อเข้าสู่คริสต์ศตวรรษที่ 20 ปัจจัยทางเศรษฐกิจหลายอย่างมีส่วนทำให้ฮิวสตันมีการเติบโตที่รวดเร็วยิ่งขึ้น ไม่ว่าจะเป็นการขนส่งทางเรือและอุตสาหกรรมทางรางที่เฟื่องฟู การลดบทบาทของกัลเวสตันในฐานะเมืองท่าหลักของรัฐหลังจากพายุเฮอริเคนถล่มในปี 1900 การก่อสร้างคลองเดินเรือฮิวสตัน และการขึ้นราคาน้ำมันในรัฐเท็กซัส กลางศตวรรษที่ 20 เศรษฐกิจของเมืองมีรูปแบบที่หลากหลายมากขึ้นจากการที่เมืองเป็นที่ตั้งของศูนย์การแพทย์เท็กซัสซึ่งเป็นสถาบันสาธารณสุขและวิจัยที่ใหญ่ที่สุดในโลก และศูนย์อวกาศจอห์นสันของนาซาซึ่งเป็นที่ตั้งของศูนย์ควบคุมภารกิจ
เศรษฐกิจของฮิวสตันในช่วงปลายศตวรรษที่ 19 มีพื้นฐานจากอุตสาหกรรมพลังงาน การผลิต การบินและการขนส่ง ความก้าวหน้าในด้านสาธารณสุขและการขุดเจาะบ่อน้ำมันทำให้ฮิวสตันมีสำนักงานฟอร์จูน 500 ภายในเขตเมืองมากเป็นอันดับที่ 2 ประเทศรองจากนครนิวยอร์ก ท่าเรือฮิวสตันเป็นท่าเรือที่มีการขนส่งสินค้าระหว่างประเทศมากที่สุดในสหรัฐ และมีการขนส่งสินค้าโดยรวมมากเป็นอันดับที่ 2 ของประเทศ
ฮิวสตันมีฉายาว่า "เมืองบายู", "เมืองอวกาศ", "เมืองเอช" และ "เดอะ 713" เมืองได้กลายเป็นนครระดับโลกด้วยจุดแข็งทางวัฒนธรรม การแพทย์ และการวิจัย ประชากรในเขตเมืองมีภูมิหลังทางชาติพันธุ์และศาสนาที่หลากหลาย และยังมีชุมชนนานาชาติขนาดใหญ่ที่กำลังเติบโต ฮิวสตันเป็นเขตมหานครที่มีความหลากหลายทางประชากรมากที่สุดในรัฐเท็กซัส และยังถูกกล่าวถึงในฐานะมหานครหลักที่มีความหลากหลายทางชาติพันธุ์มากที่สุดในสหรัฐ เมืองมีสถาบันและงานนิทรรศการทางวัฒนธรรมหลายแห่งที่ดึงดูดนักท่องเที่ยวมากกว่า 7 ล้านคนต่อปีให้มาเยือนเขตพิพิธภัณฑ์ เขตพิพิธภัณฑ์มีพิพิธภัณฑ์ หอศิลป์และพื้นที่ชุมชนรวมกันถึง 19 แห่ง ฮิวสตันยังมีการแสดงศิลปะที่ยังคงดำเนินการอยู่ที่เขตโรงละครและมีงานศิลปะจัดแสดงหลายครั้งในรอบปี
รางวัลแกรมมี สาขาศิลปินหน้าใหม่ยอดเยี่ยม
รางวัลแกรมมี สาขาศิลปินหน้าใหม่ยอดเยี่ยม (Grammy Award For Best New Artist) เริ่มมอบมาตั้งแต่ ค.ศ. 1959 หลักเกณฑ์อย่างเป็นทางการมีดังนี้ "สำหรับศิลปินหน้าใหม่ที่ออกผลงานในช่วงปีที่จะได้มีสิทธิ์ยื่นขอพิจารณา จะพิจารณาจากการบันทึกครั้งแรกที่สร้างเอกลักษณ์สาธารณะของศิลปินคนนั้น" ไม่จำเป็นว่าจะต้องผลงานชิ้นแรกของศิลปินคนหรือกลุ่มนั้น ๆ ตัวอย่าง เชลบี ลีนน์ ได้รับรางวัลนี้ในปี ค.ศ. 2011 หลังจากออกอัลบั้มไปแล้วถึง 6 อัลบั้มตลอดระยะเวลา 13 ปี
รางวัลศิลปินหน้าใหม่ยอดเยี่ยม มีชื่อเสียงในการมอบให้กับศิลปินที่ประสบความสำเร็จในวงการเพลงเพียงช่วงระยะเวลาสั้น ๆ ซึ่งบางครั้งก็ถูกกล่าวหด้วยความคิดและมุมมองที่แตกต่างกัน นำมาซึ่งคำวิจารณ์ต่าง ๆ มุมมองนี้แสดงโดยทอฟฟี นิเวิร์ต อดีตสมาชิกวงสตาร์แลนด์โวคอลแบนด์ ในการสัมภาษณ์ปี ค.ศ. 2002 ของ 100 Greatest One Hit Wonders ช่องวีเอชวัน: "เราได้สองในห้ารางวัลแกรมมี หนึ่งคือศิลปินหน้าใหม่ยอดเยี่ยม โดยพื้นฐานแล้วนั่นเป็นจุดของความล้มเหลว และฉันรู้สึกเสียใจสำหรับทุกคนที่ได้รับมันตั้งแต่นั้นมา"
ยุทธการที่มาสทริชท์
ยุทธการที่มาสทริชท์เป็นหนึ่งในการสู้รบครั้งแรกที่เกิดขึ้นในช่วงการทัพของเยอรมันในแนวรบด้านตะวันตกในช่วงสงครามโลกครั้งที่สอง มาสทริชท์เป็นเมืองที่เป็นกุญแจสำคัญในคำสั่งของการเข้ายึดป้อมปราการเอเบิน-เอมาเอลของเบลเยียมและแบ่งกองกำลังฝายสัมพันธมิตรออกเป็นสองส่วน.
มานะ
มานะ ๙หมายถึงความยึดถือ อันเกิดจากการปรุงแต่ง คือราคะ(การให้ค่า ตีราคา)ว่าสิ่งต่างๆหยาบ ประณีต หรือเสมอ ทั้งที่สิ่งทั้งปวงเป็นเช่นนั้นเอง (ตถตา)ดับไปได้ด้วยการมองทุกสรรพสิ่งเป็นดุจความว่าง(สุญญตา)การสิ้นไปของมานะเรียกอีกอย่างหนึ่ง ว่า วิราคะ
ประเภท
อีกอย่างหนึ่ง
เป็นกิเลสชั้นละเอียด เป็นทั้งอนุสัยกิเลส และ สังโยชน์ ๑๐
อ้างอิง
หนังสือแบบเรียนนักธรรมโท
ลิงบาบูน
ลิงบาบูน (baboon) เป็นสกุลของลิง ในวงศ์ลิงโลกเก่า (Cercopithecidae) สกุลหนึ่ง ใช้ชื่อสกุลว่า Papio
มีพฤติกรรมอยู่รวมกันเป็นฝูง อาจถึง 200-300 ตัว มีตัวผู้ขนาดใหญ่เป็นจ่าฝูง หากินผลไม้ เมล็ดพืช ตลอดจนสัตว์ขนาดเล็กอย่างแมงป่องและแมงมุมโดยการพลิกก้อนหินหา หรือแม้กระทั่งล้มสัตว์ขนาดใหญ่ เช่น ไก่ฟ้า หมูป่า หรือแอนทิโลปที่เป็นตัวลูกหรือตัวขนาดเล็กกินเป็นอาหารได้ ลิงบาบูนขึ้นชื่อว่าเป็นลิงที่มีอุปนิสัยดุร้าย ก้าวร้าว เนื่องจากเป็นลิงที่กินเนื้อเป็นอาหารหลัก โดยอาจโจมตีทำร้ายมนุษย์ได้ด้วย แต่กระนั้นก็ยังมีผู้นำมาฝึกให้เล่นละครลิงหรือละครสัตว์ได้
นอกจากนี้แล้ว ลิงบาบูนยังเป็นลิงที่สามารถออกเสียงได้เหมือนกับเสียงสระในภาษาอังกฤษได้อีกด้วย เนื่องจากมีกล้ามเนื้อลิ้นที่สร้างความแตกต่างในการออกเสียงแต่ละสระได้เหมือนกับมนุษย์ และถึงแม้ว่าจะมีกล่องเสียงสูง ซึ่งต่างจากมนุษย์ที่ออกเสียงด้วยการใช้กล่องเสียงต่ำ แต่ลิงบาบูนก็ไม่สามารถที่จะพูดได้จริง ๆ
การจำแนก
ลิงบาบูน เป็นลิงพื้นเมืองของภูมิภาคอาหรับและแอฟริกา แบ่งออกได้เป็น 5 ชนิด
เครื่องยนต์สี่สูบเรียง
เครื่องยนต์สี่สูบเรียง (Inline-four engine) เป็นเครื่องยนต์สันดาปภายในแบบสี่กระบอกสูบ โดยที่กระบอกสูบทั้งสี่ถูกจัดวางเรียงเป็นแถวตรง หรือวางขนานไปกับห้องข้อเหวี่ยง บางครั้งเครื่องยนต์ประเภทนี้มักถูกเรียกย่อว่า I4 หรือ L4
การจัดวางกระบอกสูบแบบสี่สูบเรียงทำให้เครื่องยนต์เกิดความสมดุลปฐมภูมิที่ยอดเยี่ยม และมีกลไกการทำงานที่เรียบง่ายไม่ซับซ้อน จึงทำให้นิยมใช้กับรถยนต์ราคาประหยัด อย่างไรก็ตาม แม้จะเป็นเครื่องยนต์ที่เรียบง่าย แต่เครื่องยนต์แบบนี้ก็เผชิญกับความเสียสมดุลทุติยภูมิ ความสั่นสะเทือนนี้จะแปรผันตามขนาดเครื่องยนต์และรอบเครื่องยนต์ที่ใช้ สาเหตุมาจากมีสองกระบอกสูบจะทำงานพร้อมกันเป็นคู่ตลอดเวลา ด้วยเหตุนี้ เครื่องยนต์แบบสี่สูบที่มีขนาดใหญ่กว่าจึงมักต้องได้รับการออกแบบที่ซับซ้อนมากขึ้นเพื่อลดทอนความเสียสมดุลทุติยภูมิ
ปัจจุบัน บริษัทผู้ผลิตเครื่องยนต์สี่สูบของรถยนต์แทบทุกรายล้วนผลิตเครื่องยนต์สี่สูบเรียง เครื่องยนต์สี่สูบเรียงเป็นเครื่องยนต์แบบพื้นฐานและแพร่หลายที่สุดในรถยนต์สมัยใหม่ ขณะที่เครื่องยนต์ V6 ได้รับความนิยมเป็นอันดับสอง
ฮาญัร
ฮาญัร ( هَاجَر  ) รู้จักกันในชื่อฮาการ์ในพระคัมภีร์ฮีบรู เป็นภรรยา นบีอิบรอฮีม (อับราฮัม) และเป็นมารดาของนบีอิสมาอีล (อิชมาเอล) นางเป็นผู้หญิงที่นับถือในศาสนาอิสลาม ตามความเชื่อของชาวมุสลิม นางเป็นทาสของกษัตริย์แห่งอียิปต์ที่มอบนางให้กับซาเราะฮ์ ภรรยาของอิบรอฮีม แม้ว่า อัลกุรอานจะไม่ได้เอ่ยชื่อนาง แต่นางก็ถูกอ้างถึงและพาดพิงผ่านเรื่องราวของสามีของนาง ในที่สุดเธอก็ตั้งรกรากอยู่ในทะเลทรายปาราน ซึ่งถูกมองว่าเป็นหิญาซ ในมุมมองของอิสลาม กับนบีอิสมาอีล บุตรชายของนาง ฮาญัรได้รับเกียรติในฐานะหญิงมีเกรียติ ที่มีความสำคัญเป็นพิเศษของลัทธิเอกเทวนิยม เนื่องจากนบีอิสมาอีลเป็นบรรพบุรุษของนบีมุฮัมมัด
เรื่องเล่า
นบีอิบรอฮีมไม่มีบุตร ท่านเป็นนบีของอัลลอฮ์และเมื่อละทิ้งบ้านเกิดของท่าน ท่านกังวลว่าใครจะรับตำแหน่งนบีต่อจากท่าน และไม่ว่าท่านจะได้เป็นพ่อคนในวันหนึ่งหรือไม่ ฮาญัรผู้รับใช้ของภรรยาของท่านซึ่งได้รับของขวัญ จากนางได้ทำให้นบีอิบรอฮีมมีบุตร จากการวิจัยสมัยใหม่ ฮาญัรไม่ใช่นางสนมแต่เป็นเจ้าหญิง บุตรสาวของกษัตริย์แห่งอียิปต์ ต่อมาฮาญัรให้กำเนิดบุตรที่จะเติบโตเป็นคนชอบธรรมและพร้อมที่จะทนทุกข์และอดทน ฮาญัรตั้งชื่อเขาว่า อิสมาอีล แปลว่า "อัลลอฮ์ทรงได้ยินแล้ว"
นักวิชาการอิสลาม มุฮัมมัด สะอีด อับดุรเราะห์มาน กล่าวต่อไปนี้โดยใช้ชื่อภาษาอาหรับว่า ฮาญัร แปลว่า ฮาการ์; “หลังจากฮาญัรให้กำเนิดนบีอิสมาอีล ซาเราะฮ์เริ่มรู้สึกอิจฉา นางจึงขอให้นบีอิบรอฮีมเอาพวกเขาไปจากนาง อัลลอฮ์ได้ทรงวะฮีย์แก่นบีอิบรอฮีมว่าท่านควรพาฮาญัรและทารกอิสมาอีลและพาพวกท่านไปที่มักกะฮ์ ดังนั้นท่านจึงพาพวกเขาไปและทิ้ง ฮาญัรและอิสมาอีล บุตรของนางไว้ในที่เปลี่ยวซึ่งไม่มีน้ำ จากนั้นท่านก็ทิ้งพวกเขาและกลับไปที่คานาอัน (บางส่วนของยุคปัจจุบัน - ดินแดนเลบานอน ซีเรีย จอร์แดน อิสราเอล และปาเลสไตน์) ฮาญัรถามท่านว่า "ท่านทิ้งเราไว้ที่หุบเขาร้างนี้เพื่อใคร" แต่นบีอิบรอฮีมไม่ตอบและทิ้งนางไว้ และนางกล่าวว่า 'อัลลอฮ์ได้สั่งให้ท่านทำเช่นนี้ใช้หรือไม่' ท่านตอบว่า 'ใช่' นางกล่าวว่า 'แล้วอัลลอฮ์จะไม่ทรงให้เราหลงทาง'"
นบีอิบรอฮีมยอมจำนนต่อพระบัญชาของอัลลอฮ์ และยอมจำนนต่อการแยกจากภรรยาและบุตรชายอย่างอดทน จากนั้นท่านก็หันไปทางที่พวกเขาอยู่ในบ้านอันศักดิ์สิทธิ์และขอดุอาอ์เผื่อพวกเขาในคำต่อไปนี้ (การตีความความหมาย): ' “โอ้พระเจ้าของเรา! “โอ้พระเจ้าของเรา แท้จริงข้าพระองค์ได้ให้ลูกหลานของข้าพระองค์ พำนักอยู่ ณ ที่ราบลุ่มนี้โดยไม่มีพืชผลใดๆ ซึ่งอยู่ใกล้บ้านอันเป็นเขตหวงห้ามของพระองค์ โอ้พระเจ้าของเรา เพื่อให้พวกเขาดำรงการละหมาด ขอพระองค์ทรงให้จิตใจจากปวงมนุษย์ มุ่งไปยังพวกเขา และทรงประทานปัจจัยยังชีพที่เป็นพืชผลแก่พวกเขาหวังว่าพวกเขาจะขอบคุณ” ' [อัลกุรอาน ซูเราะฮ์อิบรอฮีม 14:37]
สถานะ
ฮาญัรถูกนำเสนอเป็นหญิงรับใช้ในพระคัมภีร์และแหล่งข้อมูลอิสลามบางแห่ง นักวิชาการชาวปากีสถาน มูฮัมหมัด อัชร็อฟ ชีนะห์ ให้เหตุผลว่าคำกล่าวอ้างดังกล่าวมาจากแหล่งที่มาของคริสเตียนและยิว และระบุว่านางเป็นธิดาแห่งกษัตริย์อียิปต์ที่มอบนางเป็นของขวัญให้กับนบีอิบรอฮีม
มรดก
ฮาญัรได้รับเกียรติจากชาวมุสลิมในฐานะสตรีผู้ฉลาด กล้าหาญ และเคร่งศาสนา อีกทั้งยังเป็นมารดาผู้ศรัทธาของบะนูอัดนาน เหตุการณ์ ที่นางวิ่งระหว่างเนินเขาเศาะฟาและมัรวะฮ์ นั้นเป็นที่จดจำของชาวมุสลิมเมื่อพวกเขาทำหัจญ์ที่มักกะฮ์ ส่วนหนึ่งของการแสวงบุญคือการวิ่งระหว่างเนินเขา 7 ครั้ง เพื่อเป็นการระลึกถึงความกล้าหาญและความศรัทธาในอัลลอฮ์ของฮาญัรขณะที่นางค้นหาน้ำในทะเลทราย (ซึ่งเชื่อกันว่าปรากฎขึ้นจากบ่อน้ำซัมซัม อย่างน่าอัศจรรย์) และเพื่อเป็นสัญลักษณ์ของการเฉลิมฉลองความเป็นแม่ในอิสลาม เพื่อให้งานสำเร็จลุล่วง ชาวมุสลิมบางคนยังดื่มจากบ่อน้ำซัมซัมและนำกลับไปบ้านด้วย
จักรพรรดิคังซี (ละครโทรทัศน์)
จักรพรรดิคังซี (จีน: 康熙王朝) (Kangxi Dynasty) เป็นละครโทรทัศน์ที่กล่าวถึงพระราชประวัติของจักรพรรดิคังซี นำแสดงโดย เฉิน เต้าหมิง, ซือซิน เกาหว่า, หลี่ หงเทา, หลิว ต้าอิ้น ออกอากาศทางช่อง 3 แฟมิลี
เนื้อเรื่องย่อ
ในรัชสมัยจักรพรรดิซุ่นจื้อปีที่ 18 โรคฝีดาษระบาดเข้ามาในวังหลวงสนมที่ซุ่นจื้อทรงโปรดสิ้นพระชนม์ด้วยโรคฝีดาษ จักรพรรดิซุ่นจื้อเสียพระทัยมาก ทำให้พระองค์ทรงตัดสินพระทัยออกผนวช เสี้ยวจ้วงไทเฮา ขึ้นกุมอำนาจราชสำนักโดยยก องค์ชายเสฺวียนเยี่ย (Xuanye) ซึ่งมีพระชนมายุเพียงแปดพรรษาขึ้นเป็นฮ่องเต้และเถลิงพระนามใหม่เป็นจักรพรรดิคังซี (Kangxi emperor)
หลังจากที่คังซี เถลิงราชสมบัติแล้ว คังซี ต้องเผชิญกับเอ๋าไป้ซึ่งกุมอำนาจราชสำนักไว้ เอ๋าไป้ และพวกขุนนางวางแผนโค่นบัลลังก์ คังซี ต้องเผชิญกับภัยรอบด้านแต่ในที่สุดคังซีก็โค่นเอ๋าไป้ลงได้ ปกครองประเทศอย่างผาสุก
ต่อมา อู๋ซันกุ้ยซึ่งกุมกำลังทหารเป็นจำนวนมากคิดตั้งตัวเป็นใหญ่ คังซี ใช้สติปัญญาจนสามารถโค่นอู๋ซันกุ้ยลงได้หลังจากที่กำจัดอู๋ซันกุ้ยได้แล้วทายาทราชวงศ์หมิงก็คิดที่จะโค่นบัลลังก์ต้าชิงกอบกู้ราชวงศ์หมิงขึ้นอีกครั้งอีกทั้งราชสำนักก็ยังสั่นคลอนทำให้คังซี ท้อแท้พระทัยเป็นอันมากแต่แล้วคังซีก็ฝ่าฟันอุปสรรคเหล่านี้ไปได้โดยอาศัยขุนนางที่เป็นชาวฮั่นและกองกำลังทหารจากอู๋ซันกุ้ยกวาดล้างพวกกู้ชาติได้สำเร็จแต่แท้จริงแล้ว เจิ้งจิง ซึ่งเป็นทายาทของ เจิ้งเฉิงกง ก็ตั้งตัวเป็นใหญ่ที่เกาะไต้หวัน อีกทั้งเก่อเอ่อตานแห่งมองโกลก็พยายามโค่นราชวงศ์ชิง คังซีแก้ปัญหามองโกลโดยยกองค์หญิงสุดที่รักของพระองค์ให้อภิเษกสมรสกับเกอเอ่อตานทำให้วิกฤตที่ซีเป่ยคลี่คลายลงได้ นอกจากนี้ คังซียังใช้ซือเหลียงเป็แม่ทัพยกทัพปราบกบฏไต้หวันอีกด้วยจากนั้นพระองค์ก็มีรับสั่งให้นำทัพสองแสนกวาดล้างพรรคพวกที่เหลือของเก่อเอ่อตานสร้างความเป็นปึกแผ่นและนำความผาสุกมาสู่แผ่นดินต้าชิง
ยากอบผู้ชอบธรรม
ยากอบ (יעקב Ya'akov; Ἰάκωβος Iákōbos คำเดียวกันกับคำว่า "ยาโคบ") ผู้ได้รับสมัญญาว่าผู้ชอบธรรม เปาโลอัครทูตเรียกท่านว่าพี่/น้องขององค์พระผู้เป็นเจ้า แม้จะไม่ใช่อัครทูต แต่ก็มีบทบาทสำคัญในคริสตจักรยุคแรก ๆ จนได้รับเลือกเป็นผู้ปกครองดูแลคริสตจักรในกรุงเยรูซาเลมเป็นคนแรก เชื่อว่าเป็นผู้เขียนจดหมายของนักบุญยากอบ และเป็นคนละคนกับยากอบ บุตรเศเบดี ชาวคาทอลิกเชื่อว่าท่านเป็นคนเดียวกันกับอัครทูตยากอบ บุตรอัลเฟอัส
ประวัติ
ประวัติของยากอบคลุมเครือมาก และมักสับสนกับยากอบท่านอื่น ๆ ที่ปรากฏในคัมภีร์ไบเบิล ตามพระวรสารนักบุญมัทธิวบทที่ 13 ทำให้ทราบว่าพระเยซูมีพี่น้องคนหนึ่งชื่อยากอบ ช่วงที่พระเยซูยังไม่สิ้นพระชนม์ บรรดาพี่น้องของพระเยซูยังไม่ได้วางใจเชื่อถือพระองค์ และไม่แน่ชัดว่าท่านมาเป็นสาวกของพระเยซูตั้งแต่เมื่อไร แต่จากจดหมายของนักบุญเปาโลถึงชาวโครินธ์ ฉบับที่ 1 ทำให้ทราบว่าหลังจากที่พระเยซูได้คืนพระชนมชีพก็ได้มาปรากฏกายแก่ท่านด้วย
หลังจากนั้นยากอบก็ก้าวขึ้นมามีบทบาทสำคัญในคริสตจักรในกรุงเยรูซาเลม จนเป็นที่นับถือว่าเป็นเสาหลักของคริสตจักร ในช่วงที่มีการประชุมสภาที่เยรูซาเลม ยากอบเห็นว่าคนที่ไม่ใช่ยิวก็สามารถรับพระคุณของพระเจ้าให้ถึงความรอดได้โดยความเชื่อวางใจในพระเยซู โดยไม่ต้องเข้าสุหนัตตามจารีตศาสนายิว แต่ให้ถือจารีตยิวเพียงบางข้อ ได้แก่ ไม่บูชารูปเคารพ ไม่ล่วงประเวณี ไม่กินเนื้อสัตว์ที่ถูกรัดคอตาย และไม่กินเลือด
ความสัมพันธ์ทางเครือญาติกับพระเยซู
แต่ละนิกายในศาสนาคริสต์มีความเชื่อเกี่ยวกับความสัมพันธ์ทางเครือญาติระหว่างยากอบกับพระเยซูแตกต่างกัน โดนสรุปแล้วมี 3 แบบ ได้แก่